rejauldu/bengali-wikipedia huggingface dataset:
উপজেলা পরিষদ বাংলাদেশের প্রশাসনিক ব্যবস্থার একটি একক অংশ। একটি উপজেলার প্রশাসনিক দায়িত্বে নিয়োজিত স্থানীয় জনগণ কর্তৃক নির্বাচিত পরিষদ উপজেলা পরিষদ নামে পরিচিত।   গঠন  উপজেলা পরিষদ সাধারণত নিম্নবর্ণিত ব্যক্তিদের নিয়ে গঠন করা হয়। বাংলাদেশ সরকারের স্থানীয় সরকার বিভাগের ওয়েবসাইট, Body of Upazila section  উপজেলার প্রাপ্তবয়স্ক ভোটারদের প্রত্যক্ষ ভোটে নির্বাচিত একজন চেয়ারম্যান।  দুইজন ভাইস চেয়ারম্যান (একজন মহিলা)  উপজেলার আওতাধীন ইউনিয়ন পরিষদ ও পৌরসভার (যদি থাকে) চেয়ারম্যানগণ উপজেলা পরিষদের নির্বাচিত প্রতিনিধি হিসেবে থাকেন।  ইউনিয়ন/পৌরসভার মোট সদস্যসংখ্যার এক তৃতীয়াংশ মহিলা আসনের জন্য বরাদ্দ থাকে এবং ইউনিয়ন/পৌরসভার মহিলা সদস্যগণ নিজেদের মধ্য থেকে এই সদস্য নির্বাচন করেন।    মেয়াদকাল  উপজেলা পরিষদের মেয়াদকাল মিটিংএর দিন থেকে ৫ বছর। সরকার কর্তৃক মনোনীত একজন সরকারি কর্মকর্তা বা উপজেলা নির্বাহী অফিসার (ইউ এন ও) এই পরিষদের মুখ্য নির্বাহী কর্মকর্তা হিসেবে সমস্ত নির্বাহী দায়িত্ব পালন করেন।http://www.lgd.gov.bd/html/upazilastructure.html  বাংলাদেশ সরকারের স্থানীয় সরকার বিভাগের ওয়েবসাইট, Period of Upazila parishad section   স্ট্যান্ডিং কমিটি  সুষ্ঠুভাবে কার্যক্রম পরিচালনার নিমিত্তে উপজেলা পরিষদ ১৭টি বিষয়ে স্ট্যান্ডিং কমিটি গঠন করে।http://www.lgd.gov.bd/html/upazilastructure.html  বাংলাদেশ সরকারের স্থানীয় সরকার বিভাগের ওয়েবসাইট, Standing Committees section এগুলো হলো  আইন-শৃঙ্খলা কমিটি  যোগাযোগ ও ভৌত অবকাঠামো উন্নয়ন কমিটি  কৃষি ও সেচ কমিটি  মাধ্যমিক ও মাদরাসা শিক্ষা কমিটি  প্রাথমিক ও গণশিক্ষা কমিটি  স্বাস্থ্য ও পরিবার কল্যাণ কমিটি  যুব ও ক্রীড়া উন্নয়ন কমিটি  মহিলা ও শিশু উন্নয়ন কমিটি  সমাজ কল্যাণ কমিটি  মুক্তিযোদ্ধা বিষয়ক কমিটি  মৎস্য ও প্রাণী সম্পদ কমিটি  পল্লী উন্নয়ন ও সমবায় কমিটি  সংস্কৃতি কমিটি  পরিবেশ ও বন কমিটি  বাজার মূল্য পর্যবেক্ষণ, মনিটরিং ও নিয়ন্ত্রণ কমিটি  অর্থ, বাজেট, পরিকল্পনা ও স্থানীয় সম্পদ আহরণ কমিটি  উপজেলা পানি সরবরাহ ও স্যানিটেশন কমিটি   কার্যক্রম  উপজেলা পর্যায়ের সমস্ত কার্যাবলীকে মূলতঃ সংরক্ষিত ও হস্তান্তরিত এই দুইভাগে ভাগ করা হয়। সংরক্ষিত দায়িত্বের মধ্যে আইন শৃঙ্খলা রক্ষা, দেওয়ানী ও ফৌজদারী বিচার, রাজস্ব প্রশাসন নিয়ন্ত্রণ, প্রয়োজনীয় দ্রব্যাদি সরবরাহ, বৃহৎ শিল্প, খনন কার্য এবং খনিজ সম্পদের উন্নয়ন ইত্যাদি দায়িত্ব অন্যতম। বাংলাদেশ সরকারের স্থানীয় সরকার বিভাগের ওয়েবসাইট, Upazila Function  অন্যদিকে হস্তান্তরিত দায়িত্বের মধ্যে পঞ্চবার্ষিক পরিকল্পনা ও উন্নয়ন পরিকল্পনা প্রণয়ন ও বাস্তবায়ন, আন্তঃ উপজেলা সড়ক নির্মাণ ও সংরক্ষণ, কৃষি সম্প্রসারণ ও কৃষি উপকরণ সরবরাহ ও সেচ ব্যবস্থা, স্বাস্থ্য ও পরিবার পরিকল্পনা সেবা ব্যবস্থা নিশ্চিতকরণ, বিশুদ্ধ খাবার পানি সরবরাহ নিশ্চিতকরণ ও পয়ঃ নিষ্কাশন ব্যবস্থা প্রণয়ন ইত্যাদি কার্যক্রম অন্তর্ভুক্ত।   আরও দেখুন   বাংলাদেশের উপজেলা সমূহের তালিকা  বাংলাদেশের জেলা পরিষদ   তথ্যসূত্র   বিষয়শ্রেণী:বাংলাদেশের উপজেলা বিষয়শ্রেণী:প্রশাসনিক একক
কিম তে-হি (; জন্ম: ২৯ মার্চ, ১৯৮০) হচ্ছেন দক্ষিণ কোরিয়ার একজন অভিনেত্রী। তিনি কোরিয়ার অন্যতম সুন্দর নারী হিসেবে বিবেচিত হন। তিনি কোরিয়ার বেশ কয়েকটি জনপ্রিয় নাটকে অভিনয় করেছেন, যেমন: স্টেইরওয়ে টু হ্যাভেন (২০০৩), লাভ স্টোরি ইন হার্ভার্ড (২০০৪), আইরিস (২০০৯), মাই প্রিন্সেস (২০১১) এবং ইয়ং-প্যাল (২০১৫)।   প্রথম জীবন এবং শিক্ষা কিম তে-হি ১৯৮০ সালের ২৯ মার্চ তারিখে দক্ষিণ কোরিয়া এর বুসান এ জন্মগ্রহণ করেন। তার পিতা হচ্ছেন কিম ইউ চাঁন, যিনি একজন প্রতিষ্ঠিত ব্যক্তি এবং তিনি ১৯৮৪ সালে হানকুক ইউনিয়ন পরিবহন সংস্থার চেয়ারম্যান ছিলেন। তিনি বেশ কয়েকটি দাতব্য সংস্থার সাথে জড়িত ছিলেন। তিনি ইউলসান এলাকায় নিখোঁজ যুবকদের এবং ভাঙা পরিবারকে সাহায্য করার কাজে জড়িত ছিলেন। তার একজন বড় বোন আছে, যার নাম কিম হেই-ওন, এবং একজন ছোট ভাই আছে, যার নাম লি ওয়ান; তিনি হচ্ছেন একজন আধুনিক অভিনেতা এবং তিনি কিম তে-হিয়ের টেলিভিশন সিরিজ, স্টেইরওয়ে টু হ্যাভেন এ তার সাথে অভিনয় করেছেন। কিম তে-হি এর পরিবার উলসান এ চলে আসেন যখন তিনি শিশু ছিলেন। অতঃপর কিম সেখানেই তার শৈশব অতিবাহিত করেন। তিনি সামসিন প্রাথমিক স্কুল, দ্যাহেইন মিডিল স্কুল (대현중학교) এবং তারপর উসলান গার্লস হাই স্কুল এ ভর্তি হন।  ১৯৯৯ সালে, কিম সিউল এর মর্যাদাপূর্ণ বিশ্ববিদ্যালয়, সিউল ন্যাশনাল ইউনিভার্সিটি যোগদান করেন, যেখানে তিনি এসএনইউ নারী স্কি ক্লাব এর সভাপতি হিসেবে নিযুক্ত হন। ২০০৫ সালে, তিনি ফ্যাশন ডিজাইনে স্নাতক ডিগ্রি সহ এসএনইউ থেকে স্নাতকোত্তর হন।   ক্যারিয়ার ২০০১–২০০২: সূচনা ২০০০ সালে, একটি বিজ্ঞাপন নির্বাহী কিম সাবওয়েতে ঘুরে বেড়ানো দেখে তাকে একটি মডেলিং কাজের প্রস্তাব দিয়েছিলেন। কিম টেলিভিশনের বিজ্ঞাপন এবং বিভিন্ন প্রিন্ট বিজ্ঞাপনে হাজির হন, তার অভিনয় আত্মপ্রকাশের পূর্বে ২০০১ সালের গীতিনাটক লাস্ট প্রেজেন্ট এ উপস্থিত হন। ২০০২ সালে, তিনি ছোট চলচ্চিত্র "লিভিং ইন নিউ টাউন" এবং কমেডি শো "লেটস গো" এ উপস্থিত হন। অতঃপর ২০০৩ সালে তিনি "স্ক্রিন" এবং "এ প্রবলেম এট মাই ইয়াঙ্গার ব্রাদার্স'স হাউস" এ উপস্থিত হন।   ব্যক্তিগত জীবন ২০১২ সালের সেপ্টেম্বরে কিম তে-হি দক্ষিণ কোরিয়ার গায়ক-অভিনেতা রেইনকে ডেট করা শুরু করেন এবং পরিশেষে তারা জানুয়ারী ১৯, ২০১৭ তারিখে বিবাহ বন্ধনে আবদ্ধ হন।  ২৩ শে মে, কিমের সংস্থা লুয়া এন্টারটেইনমেন্ট ঘোষণা করে যে, কিম তে-হি তার প্রথম সন্তানের সাথে গর্ভবতী। তিনি ২৫ শে অক্টোবর, ২০১৭ তারিখে একটি কন্যা সন্তানের জন্ম দেন।  তথ্যসূত্র  বহিঃসংযোগ   নাভারে কিম তে-হিয়ের ব্লগ   ডাউমে কিম তে-হিয়ের ফ্যান ক্যাফে   কিম তে-হিয়ের জাপানি ওয়েবসাইট        বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় চলচ্চিত্র অভিনেত্রী বিষয়শ্রেণী:দক্ষিণ কোরীয় অভিনেত্রী বিষয়শ্রেণী:দক্ষিণ কোরীয় টেলিভিশন অভিনেত্রী বিষয়শ্রেণী:সিউল জাতীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:দক্ষিণ কোরীয় নারী মডেল বিষয়শ্রেণী:২১শ শতাব্দীর দক্ষিণ কোরীয় অভিনেত্রী
যালামবুর (বা যালানবুর ) হলো ইসলামি প্রেতাত্মাবিদ্যায় ইবলিশের পাঁচ পুত্রের মধ্যে একজন, যার কথা মুসলিম ইবনে আল-হাজ্জাজ উল্লেখ করেন।Peter J. Awn, Shayṭān-er Biyog o Mukti: Sufi Monobiggyane Iblis, BRILL, ১৯৮৩, পৃষ্ঠা ৫৮,  সে এমন একজন শয়তান যে অসৎ ও প্রতারণামূলক ব্যবসা-বাণিজ্য বা লেনদেনের তত্ত্বাবধান করে।Patrick Hughes ও Thomas Patrick Hughes, ইসলামের অভিধান, Asian Educational Services, ১৯৯৫, পাতাসমূহ ১৩৫,  তার চার ভাইয়ের নাম হলো: আওয়ার (اعور অথবা لأعوار), সুত (مسوط) এবং দাসিম (داسم) এবং থাবর (ثبر)। প্রত্যেকেই একটি নির্দিষ্ট মনস্তাত্ত্বিক কাজের সাথে যুক্ত, যা তারা মানুষের আধ্যাত্মিক বিকাশকে বাধাগ্রস্ত করার জন্য উৎসাহিত করার চেষ্টা করে।পিটার জে. অন, শয়তানের ট্র্যাজেডি ও মুক্তি: সুফি মনোবিজ্ঞানে ইবলিস, ব্রিল, ১৯৮৩, পৃষ্ঠা ৫৮,  তথ্যসূত্র  বিষয়শ্রেণী:অপদেবতা বিষয়শ্রেণী:ইসলামে শয়তান
১৭৯০ সালের ব্রিটিশ সাধারণ নির্বাচন ১৭০৭ সালে ইংল্যান্ডের পার্লামেন্ট এবং স্কটল্যান্ডের পার্লামেন্টের একীভূত হওয়ার পরে তলব করা গ্রেট ব্রিটেনের সপ্তদশ পার্লামেন্টের হাউস অফ কমন্সে কাজ করার জন্য সদস্যদের নির্বাচিত করে।   রাজনৈতিক পরিস্থিতি  ১৭৮৩ সাল থেকে প্রধানমন্ত্রী উইলিয়াম পিট দ্য ইয়াংগার হুইগ এবং টোরি রাজনীতিবিদদের একটি জোটের নেতৃত্ব দেন।  পিটের প্রধান বিরোধিতা ছিল চার্লস জেমস ফক্স এবং ডিউক অফ পোর্টল্যান্ডের নেতৃত্বে হুইগদের একটি দল।   নির্বাচনের তারিখ  সাধারণ নির্বাচন ১৬ জুন ১৭৯০ থেকে ২৮ জুলাই ১৭৯০ এর মধ্যে অনুষ্ঠিত হয়েছিল। এই সময়ে প্রতিটি আসনে একই সময়ে নির্বাচন হয়নি। প্রতিটি কাউন্টি বা সংসদীয় বরোতে রিটার্নিং অফিসার সুনির্দিষ্ট তারিখ নির্ধারণ করেন (নির্বাচন পরিচালনার বিশদ বিবরণের জন্য হাস্টিংস দেখুন)।  ১৭৮৫ সালে কাউন্টি নির্বাচনে ভোটগ্রহণের সর্বোচ্চ সময়সীমা ১৫ দিনের মধ্যে সীমাবদ্ধ করার জন্য আইন পরিবর্তনের পর এটিই প্রথম সাধারণ নির্বাচন। পুরানো আইনে ভোট বেশি দিন খোলা থাকতে পারে। উদাহরণস্বরূপ ১৭৭৪ সালে সাসেক্সের নির্বাচনে ২৪ দিনের জন্য ভোট খোলা ছিল (যখন ভোটগ্রহণ হয়নি তখন রবিবারকে উপেক্ষা করে)। এটি আশা করা হয়েছিল যে পরিবর্তনটি বেশিরভাগ প্রতিদ্বন্দ্বিত কাউন্টি নির্বাচনের বিশাল ব্যয় হ্রাস করবে।   ফলাফল  300x300পিক্সেল   তথ্যসূত্র    ব্রিটিশ ইলেক্টোরাল ফ্যাক্টস 1832-1999, কলিন রেলিংস এবং মাইকেল থ্র্যাশার (অ্যাশগেট পাবলিশিং লিমিটেড 2000) দ্বারা সংকলিত এবং সম্পাদিত। (1832 সালের আগে নির্বাচনের তারিখের জন্য, টেবিল 5.02-এর পাদটীকা দেখুন)। বিষয়শ্রেণী:গ্রেট ব্রিটেনের সংসদ নির্বাচন
বিদ্যা সিনহা (; ১৫ নভেম্বর ১৯৪৭ - ১৫ আগস্ট ২০১৯) ভারতের একজন হিন্দি চলচ্চিত্র অভিনেত্রী ছিলেন। মূলত তিনি সত্তরের দশকের তিনটি খ্যাতিমান চলচ্চিত্রের জন্য স্মরণীয়, চলচ্চিত্রগুলো হচ্ছে রজনীগন্ধা (১৯৭৪), ছোটি সি বাত (১৯৭৬) এবং পতি পত্নী অউর ভো (১৯৭৮), প্রথম দুটি ছিলো অমল পালেকরের সঙ্গে এবং শেষেরটি ছিলো সঞ্জীব কুমারের সঙ্গে। ১৯৭৪ সালেই তিনি তার চলচ্চিত্র কর্মজীবন রাজা কাকা দ্বারা শুরু করেছিলেন যদিও তার জীবনের প্রথম মুক্তিপ্রাপ্ত চলচ্চিত্রটি ছিলো বক্স অফিসে ব্যর্থ। ১৯৮৬ সালে বিদ্যা অভিনয় থেকে অবসর নিয়ে ২০০০ সালে আবার ফিরে আসেন এবং চলচ্চিত্র সহ তিনি টেলিভিশনের নাটকের অভিনয়তেও পদচারণা রাখেন, ২০১১ সালের বডিগার্ড ছিলো তার মৃত্যুর (২০১৯ সালে মৃত্যু) আগ পর্যন্ত অভিনয় করা সর্বশেষ চলচ্চিত্র। পূর্ব জীবন বিদ্যার জন্ম ১৯৪৭ সালের ১৫ই নভেম্বর মুম্বাইতে। তার বাবার নাম ছিলো প্রতাপ যিনি একজন চলচ্চিত্র প্রযোজক ছিলেন, যদিও তার টাকা পয়সা বেশি ছিলোনা। কর্মজীবন চলচ্চিত্র ১৮ বছর বয়সে (১৯৬৫ সালে) বিদ্যা মিস বম্বে নামক সুন্দরী প্রতিযোগিতায় অংশ নেন, প্রতিযোগিতায় সাঁতার কাটার পোশাক পরা লাগে বিধায় তার প্রথমে লজ্জা লেগেছিলো কিন্তু তিনি তার বাবার কথা শুনে প্রতিযোগিতায় যোগ দেন এবং সেরা দশ জন সুন্দরীদের একজনে অবস্থান করেন। বিদ্যার সাঁতার কাটার পোশাক পত্রিকায় ছাপা হয় এবং বিদ্যা বিভিন্ন টেলিভিশন এবং পত্রিকার বিজ্ঞাপনে মডেল হিসেবে কাজ পেয়ে যান আর বাঙালি পরিচালক বসু চ্যাটার্জী বিদ্যাকে দেখে পছন্দ করে ফেলেন। ১৯৭৪ সালে বিদ্যা অভিনীত একটি নিচু শ্রেণীর চলচ্চিত্র মুক্তি পায় যেটির নাম ছিলো রাজা কাকা। বিদ্যা বসু চ্যাটার্জীর রজনীগন্ধা (১৯৭৪ সালেই মুক্তিপ্রাপ্ত) দ্বারা বিদ্যা আলোর মুখ দেখেন, অমল পালেকরের সঙ্গে অভিনয় করা চলচ্চিত্রটি তুমুল দর্শকপ্রিয়তা পায়। চ্যাটার্জী ১৯৭৫ সালে বিদ্যা আর অমলকে নিয়ে ছোটি সি বাত (১৯৭৬) তৈরি করেছিলেন যেটি ছিলো আরেকটি ব্যবসাসফল চলচ্চিত্র। বিদ্যা এরপর অনেক চলচ্চিত্রের প্রস্তাব পেতে থাকেন কিন্তু তার সঞ্জীব কুমারের সঙ্গে অভিনয় করা চলচ্চিত্র পতি পত্নী অউর ভো ছাড়া আর কোনো চলচ্চিত্র দর্শকপ্রিয়তা অর্জন করতে পারেনি, বিদ্যা ১৯৮৬ সালে অভিনয় থেকে অবসর নেন।  টেলিভিশন বিদ্যা ২০০০ সালে টেলিভিশন ধারাবাহিকে অভিনয় করা শুরু করে দেন। তিনি স্টার প্লাস, সাহারা ওয়ান এবং জি টিভির নাটকে অভিনয় করেন।  ব্যক্তিগত জীবন ১৯৬৮ সালে বিদ্যার সঙ্গে তার বাবা তাদের প্রতিবেশী এক তরুণের সঙ্গে বিদ্যার বিয়ে দেন, তরুণটির নাম ছিলো ভেঙ্কটেশ্বরেন আইয়ার, তামিলভাষী এই ব্যক্তি ১৯৯৬ সালে মারা যান। বিদ্যা এবং ভেঙ্কটেশ্বরেন কোনো সন্তান নেননি। ২০০১ সালে নেতাজি ভিমরাও সালুংখে নামের এক ডাক্তারকে বিয়ে করেন বিদ্যা যদিও তারা ২০০৯ সালে পৃথক হন। তথ্যসূত্র  বহিঃসংযোগ     বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:১৯৪৭-এ জন্ম বিষয়শ্রেণী:২০১৯-এ মৃত্যু বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী
কাজী শাহেদ আহমেদ (৭ নভেম্বর, ১৯৪০ — ২৮ আগস্ট, ২০২৩) একজন প্রাক্তন সেনা কর্মকর্তা এবং বিশিষ্ট শিল্পপতি। তিনি দৈনিক আজকের কাগজ এবং খবরের কাগজ নামক সাপ্তাহিকের প্রকাশক এবং সম্পাদক ছিলেন। তিনি শিল্পগ্রুপ জেমকন গ্রুপ এবং ইউনিভার্সিটি অফ লিবারেল আর্টস বাংলাদেশ এর প্রতিষ্ঠাতা হিসেবে সুপরিচিত ছিলেন।   প্রাথমিক জীবন  শাহেদ ১৯৪০ সালের ৭ নভেম্বর ব্রিটিশ ভারতের যশোরে জন্মগ্রহণ করেন। ইউনিভার্সিটি অফ ইঞ্জিনিয়ারিং অ্যান্ড টেকনোলজি, লাহোরে প্রকৌশলে পড়াশুনা করে তৎকালীন পাকিস্তানি সামরিক বাহিনীতে যোগ দিয়েছিলেন।   কর্মজীবন  ১৪ বছর সামরিক পেশাজীবন শেষে তিনি ১৯৭৯ সালে অবসর গ্রহনের সময় পদবী ছিলে লেফটেন্যান্ট কর্নেল। বাংলাদেশের স্বাধীনতার পর বাংলাদেশ মিলিটারি অ্যাকাডেমিতে এর প্রতিষ্ঠাকালীন প্লাটুন কমান্ডারের দায়িত্বে ছিলেন শাহেদ।  সামরিক জীবন শেষে শাহেদ ক্যাসেল কন্সট্রাকশন নামে একটি ব্যবসায়ী প্রতিষ্ঠান এবং পরে জেমকন গ্রুপ প্রতিষ্ঠা করেন ১৯৭৯ সালে। খবরের কাগজ নামে একটি সাপ্তাহিক প্রতিষ্ঠা ও সম্পাদনা করতেন তিনি ৮০’র দশকে। এরপর ১৯৯১ সালে সেই ধারাবাহিকতায় আজকের কাগজ নামে দৈনিক প্রতিষ্ঠা করেন। ২০০২ সালে তিনি ইউনিভার্সিটি অফ লিবারেল আর্টস বাংলাদেশ প্রতিষ্ঠা করেন সেখানে তিনি উপাচার্যও ছিলেন। এছাড়াও তিনি ঢাকা ট্রিবিউন এবং বাংলা ট্রিবিউনের ও প্রতিষ্ঠাতা ছিলেন।  পত্রিকার সম্পাদনা ছাড়াও তার লেখালেখির কথাও জানা যায়। তার লিখিত কিছু উপন্যাস — দাঁতে কাটা পেন্সিল, ভৈরব, অপেক্ষা প্রভৃতি। নিজের আত্মজীবনী শাহেদ গ্রন্থাকারে প্রকাশ করেছেন জীবনের শিলালিপি শিরোনামে।   মৃত্যু  ২০২৩ এর ২৮ আগস্ট সোমবার ঢাকার একটি হাসপাতালে শাহেদ শেষনিশ্বাস ত্যাগ করেন। তার স্ত্রী আমিনা আহমেদ ও তিন ছেলে কাজী আনিস আহমেদ, কাজী নাবিল আহমেদ ও কাজী ইনাম আহমেদ।   তথ্যসূত্র    বহিঃসংযোগ    জেমকন গ্রুপের প্রতিষ্ঠাতা কাজী শাহেদ আর নেই — দীপ্ত নিউজ  বিশিষ্ট শিল্পপতি কাজী শাহেদ আহমেদ মৃত্যুবরণ করেছেন — চ্যানেল আই  বিষয়শ্রেণী:বাংলাদেশী সম্পাদক বিষয়শ্রেণী:বাংলাদেশী শিল্পপতি বিষয়শ্রেণী:ইউনিভার্সিটি অব লিবারেল আর্টস বাংলাদেশের উপাচার্য
ডান|100px|২০১৩ সালে জমজম কূপের চিত্র ... পশতুনিস্তান গঠনের দাবি যুক্ত বন্নু প্রস্তাব ভারত বিভাজনের সাত সপ্তাহ পূর্বে পেশ করা হয়েছিল? ... উৎপত্তির পর বিগত পাঁচ হাজার বছর ধরে জমজম কূপ (চিত্রে) থেকে একটানা পানি পাওয়া যাচ্ছে? ... আবুল হাসান আলী নদভীর প্রথম গ্রন্থ সীরাতে সৈয়দ আহমদ শহীদ একটি ঐতিহাসিক জীবনী সাহিত্য? ... খুদা কে লিয়ে 'ভারতের আন্তর্জাতিক চলচ্চিত্র উৎসবের' আনুষ্ঠানিক বাছাইয়ে অন্তর্ভুক্ত হওয়া প্রথম পাকিস্তানি চলচ্চিত্র?  ... গাজা ভূখণ্ডের সালাহ আল-দিন সড়ক দিয়ে প্রাচীন মিশরের সেনাদল, মহান আলেকজান্ডার, ক্রুসেডার ও নেপোলিয়ন বোনাপার্ট ভ্রমণ করেছিলেন?  ... ২০০৪ সালে যুক্তরাজ্য থেকে অস্ট্রেলিয়ার সিডনিতে বিরিয়ানি ও নান পাঠিয়ে আবদুল লতিফ দীর্ঘতম দূরত্বে 'পার্সেল' পাঠানোর বিশ্ব রেকর্ডে করেছিলেন?
খোয়াই নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের হবিগঞ্জ ও কিশোরগঞ্জ জেলার একটি নদী।  নদীটির দৈর্ঘ্য ১৬৬  কিলোমিটার, গড় প্রস্থ ১০৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খোয়াই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২২।  প্রবাহ খোয়াই নদী ভারতের ত্রিপুরা ও বাংলাদেশের সিলেট বিভাগের মধ্য দিয়ে প্রবাহিত একটি নদী। এর উৎপত্তিস্থল ত্রিপুরার আঠারমুড়া পাহাড়। এটি ত্রিপুরার তৃতীয় দীর্ঘতম নদী। সেখান থেকে নদীটি উত্তর-পশ্চিম মুখে প্রবাহিত হয়ে সিলেট জেলার বাল্লা নামক স্থান দিয়ে বাংলাদেশে প্রবেশ করে। নদীটি হবিগঞ্জ জেলার পূর্বপ্রান্ত দিয়ে প্রবাহিত হয়ে মেঘনা নদীতে গিয়ে মিশেছে।বাংলাপিডিয়ায় খোয়াই নদী ভারতের খোয়াই এলাকার ভেতর দিয়ে নদীটি বাংলাদেশে এসেছে বলে ঐ এলাকার নামানুসারে এর নাম করণ করা হয়েছে “খোয়াই” ।  খোয়াই নামের উৎপত্তি সম্পর্কে একটি কিংবদন্তি প্রবাদ আছে : খোয়াই নদীর প্রাচীন নাম ক্ষমা বা ক্ষেমা । ক্ষেমা নাম করণের পেছনে একটি জনপ্রবাদ রয়েছে। একবার এক ভিনদেশী বণিক তার পানসী নৌকা নিয়ে এই নদীর তীরে নোঙ্গর করে ফেলে খাসিয়াদের একটি পূজা উৎসব উপভোগ করছিল। যুবকের রূপে মুগ্ধ হয়ে অভিজাত এক খাসিয়া কন্যা তাকে ভালবেসে বিয়ে করার জন্য ইচ্ছা প্রকাশ করে । কিন্তু খাসিয়া সম্প্রদায় তাকে নিজেদের সম্প্রদায়ের একজন যুবকের সাথে ঐ কন্যার বিবাহ দিলে ক্ষেমা বা ক্ষাম নামের ঐ খাসিয়া কন্যা নদীতে আত্মাহুতি দেন । সেই থেকে এই নদীর নাম ক্ষেমা বা ক্ষমা   আরও দেখুন   বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:এশিয়ার আন্তর্জাতিক নদী বিষয়শ্রেণী:ভারতের নদী বিষয়শ্রেণী:হবিগঞ্জ জেলার নদী বিষয়শ্রেণী:কিশোরগঞ্জ জেলার নদী বিষয়শ্রেণী:ত্রিপুরার নদী বিষয়শ্রেণী:বাংলাদেশের নদী বিষয়শ্রেণী:বঙ্গোপসাগর বিষয়শ্রেণী:হবিগঞ্জ জেলা বিষয়শ্রেণী:কিশোরগঞ্জ জেলা বিষয়শ্রেণী:সিলেট বিভাগের নদী
মাক্কাল দেসিয়া মুরপোক্কু দ্রাবিড় কড়গম (MDMDK) (তামিল: மக்கள் தேசிய முற்போக்கு திராவிடக் கழகம் ; ইংরেজি: ডিরফিডের প্রাক্তন জাতীয় প্রগতিশীল অঞ্চল প্রচার সম্পাদক এবং বিধায়ক ভিসি চন্দিরকুমার এবং দুই বিধায়ক, এসআর পার্থিপন এবং সিএইচ সেকার ভারতের তামিলনাড়ু রাজ্য, আঞ্চলিক দ্রাবিড় রাজনৈতিক দলগুলির লাইন বরাবর। তারা আনুষ্ঠানিকভাবে চেন্নাইতে ১০ এপ্রিল ২০১৬-এ দল গঠনের ঘোষণা দেয়।   এমডিএমডিকের এর জন্ম  প্রাক্তন ডিএমডিকে সেক্রেটারি এবং বিধায়ক ভিসি চন্দিরকুমার এবং দুই বিধায়ক, এসআর পার্থিপান এবং সিএইচ সেকার যারা ডিএমডিকে-র অংশ ছিলেন তাদের দ্বারা গঠিত সংগঠনটি। ডিএমডিকে প্রধান বিজয়কান্তের সাথে ২০১৬ সালের বিধানসভা নির্বাচনের জোট বিরোধের পরে, সাতজন প্রাক্তন জেলা সচিব এবং তিনজন বিধায়ক বিজয়কান্তের নেতৃত্বাধীন দল থেকে নিজেদের ত্যাগ করেছিলেন এবং মাক্কাল দেসিয়া মুরপোক্কু দ্রাবিড় কড়গম গঠন করেছিলেন।   ২০১৬ বিধানসভা নির্বাচন  মাক্কাল-ডিএমডিকে গঠিত হয় এবং দ্রাবিড় মুনেত্র কাজগামের কোষাধ্যক্ষ এম কে স্ট্যালিন মাক্কাল দেসিয়া মুরপোক্কু দ্রাবিড় কড়গমকে পার্টি প্রধান করুণানিধির সাথে দেখা করার জন্য আমন্ত্রণ জানান। এর পরে, চন্দ্রকুমারের নেতৃত্বে মাক্কাল ডিএমডিকে কর্মীরা স্ট্যালিন এবং করুণানিধি উভয়ের সাথেই সাক্ষাৎ করেন। পরে, সাংবাদিকদের সাথে কথা বলার সময়, চন্দ্রকুমার বলেছিলেন যে তারা ২০১৬ বিধানসভা নির্বাচনে ডিএমকেকে নিঃশর্ত সমর্থনের প্রস্তাব দিয়েছেন।Mathew, Pheba (11 April 2016). "TN Polls: DMDK rebels join hands with DMK". The News Minute. Retrieved 13 July 2020.   তথ্যসূত্র   বিষয়শ্রেণী:২০১৬-এ প্রতিষ্ঠিত রাজনৈতিক দল বিষয়শ্রেণী:তামিলনাড়ুর রাজনৈতিক দল বিষয়শ্রেণী:দ্রাবিড় রাজনৈতিক দল
তাবারে রামোন ভাযকেজ রোসাস (স্প্যানিশ ভাষায়: Tabaré Ramón Vázquez Rosas; ; ১৭ জানুয়ারী ১৯৪০ - ৬ ডিসেম্বর ২০২০) উরুগুয়ের প্রাক্তন রাষ্ট্রপতি। তিনি ৩১শে অক্টোবর, ২০০৪ সালে রাষ্ট্রপতি নির্বাচিত করা হয়ে, ১লা মার্চ, ২০০৫ সালে দপ্তর গ্রহণ করেছিল এবং ১লা মার্চ, ২০১০ সাল পর্যন্ত উরুগুয়ের রাষ্ট্রপতি ছিলেন। তিনি ব্রড ফ্রন্ট দলের নেতা। তিনি উরুগুয়ের আদিবাসীদের বংশোদ্ভুত। পেশাগত জীবনে তিনি একজন চিকিৎসক এবং ক্যান্সার বিশেষজ্ঞ।   রাজনৈতিক জীবন  ২০০৫ সালে ভোটে অংশ নিয়ে জয় লাভ করেন।   তথ্যসূত্র    বহিঃসংযোগ     Official site  New leftist cabinet launched in Uruguay (Xinhua News Agency)  Uruguay inaugurates first leftist president (The Globe and Mail)  Left-wing Uruguay leader sworn in (BBC News)  Uruguay joys over new president (BBC News)   El Espectador: Tax Reform   Links for Plan de Emergencia Nacional    বিষয়শ্রেণী:উরুগুয়ের রাষ্ট্রপতি বিষয়শ্রেণী:মন্টেভিদিওর ইন্তেন্দান্ত বিষয়শ্রেণী:মেডেল অব মিলিটারি মেরিট (উরুগুয়ে) পদকপ্রাপ্ত বিষয়শ্রেণী:ধূমপানবিরোধী কর্মী বিষয়শ্রেণী:ব্রড ফ্রন্ট (উরুগুয়ের) রাজনীতিবিদ বিষয়শ্রেণী:উরুগুয়ের রাষ্ট্রপতি প্রার্থী বিষয়শ্রেণী:মন্টেভিদিওর রাজনীতিবিদ বিষয়শ্রেণী:রিপাবলিক বিশ্ববিদ্যালয় (উরুগুয়ের) প্রাক্তন শিক্ষার্থী বিষয়শ্রেণী:রিপাবলিক বিশ্ববিদ্যালয় (উরুগুয়ের) শিক্ষক বিষয়শ্রেণী:উরুগুয়েয়ীয় নারীবাদী বিষয়শ্রেণী:উরুগুয়েয়ীয় ক্যান্সার বিশেষজ্ঞ বিষয়শ্রেণী:গ্যালিসীয় বংশোদ্ভূত উরুগুয়েয়ীয় ব্যক্তি বিষয়শ্রেণী:উরুগুয়েয়ীয় সমাজতন্ত্রী বিষয়শ্রেণী:সেমেন্তেরিও দে লা তেখা, মন্টেভিদিও-তে সমাধিস্ত বিষয়শ্রেণী:উরুগুয়েতে ফুসফুস ক্যান্সারে মৃত্যু বিষয়শ্রেণী:উরুগুয়েয়ীয় ফ্রিম্যাসন বিষয়শ্রেণী:উরুগুয়ের রাষ্ট্রপতি বিষয়শ্রেণী:নারীবাদী পুরুষ
ফিকহুল বুয়ু () পাকিস্তানি ফকিহ ও অর্থনীতিবদ তাকি উসমানির রচিত একটি বিশ্বকোষ, যাতে আধুনিক ব্যবসায়িক পদ্ধতি ও প্রকারের আধুনিক পরিভাষাগুলোকে চার মাযহাবের প্রচলিত ফিকহি পাঠ্য এবং উদাহরণের আলোকে ব্যাখ্যা করা হয়েছে। এটি ২০১৪ সালে ২ খণ্ডে প্রকাশিত হয়। মোট ১২৫৮ পৃষ্ঠার এই বইয়ের প্রথম খণ্ডে পাঁচটি অধ্যায় এবং দ্বিতীয় খণ্ডে সাতটি অধ্যায় রয়েছে।  তাৎপর্য গবেষক ইউসুফ সুলতান বইটির কয়েকটি তাৎপর্য চিহ্নিত করেছেন। যথা:  বইটির লেখক একইসাথে ফিকহ, ইসলামি আইন ও অর্থনীতির পণ্ডিত এবং তিন সেক্টরেই কর্মজীবনে তার দীর্ঘ অভিজ্ঞতা রয়েছে।  এতে একইসাথে প্রচলিত চার মাযহাবের আলোচনা স্থান পেয়েছে।  বইটিতে ফিকহি বিষয়ে লেখকের সর্বশেষ অভিমত প্রকাশিত হয়েছে।  এতে ইসলামি আইনের ভাষায় ব্যবসায়ের সকল সংজ্ঞা সংকলিত হয়েছে, যা আইন প্রণয়নকারীদের সাহায্য করবে।  বৈশিষ্ট্য  এই গ্রন্থের কয়েকটি উল্লেখযোগ্য বৈশিষ্ট্য:আইএফএ কনসালটেন্সি এতে আধুনিক অর্থনীতি এবং ইসলামি অর্থনীতি একইসাথে আলোচিত হয়েছে এবং উভয়ের মধ্যে পার্থক্য চিহ্নিত করা হয়েছে। ইসলামি অর্থনীতির পূর্ণাঙ্গ নীতিমালা ২৩৫টি ধারায় সংকলিত হয়েছে। এতে ইংরেজি পরিভাষা সহ ইসলামি অর্থনীতির নতুন পুরাতন উভয় ভাষা ব্যবহৃত হয়েছে। এতে মাঝারি ব্যপ্তির নিবন্ধ ও সহজ লিখনরীতি অবলম্বন করা হয়েছে।  বিষয়বস্তু  বইটিতে লেখক লেটার অফ ক্রেডিট, অ্যাগ্রিমেন্ট অফ সেল, স্পেকুলেশনস, কন্ট্রাক্ট অফ সেল, সেল অফ গুডস অ্যাক্ট, ব্যক্তিগত প্রতিকার, সম্পত্তি হস্তান্তরের মতো আধুনিক পদগুলির বিস্তারিত ব্যাখ্যা এবং প্রয়োগ রয়েছে।  নির্দিষ্ট কর্মক্ষমতা, ক্ষতি, তরল ক্ষতি, অ-তরল ক্ষতি, প্রকৃত ক্ষতি, পরিবহন, চুক্তির কর্মক্ষমতা, বিক্রয় সমাপ্তি, সুযোগের খরচ, বায়না অর্থ, ডাউন পেমেন্ট বা পার্ট পেমেন্ট, আমানত, নিলাম, রিজার্ভ সহ নিলাম, বিপরীত নিলাম, ট্রেজারি বিল, রিং, নক আউট, জুরিস্টিক ব্যক্তি বা আইনবাদী সত্তা, জয়েন্ট স্টক কোম্পানি, স্বার্থের দ্বন্দ্ব, অযাচিত প্রভাব, দায়িত্ব  প্রমাণ।  ভুল উপস্থাপন, পারস্পরিক ভুল, একতরফা ভুল, দৃশ্যমান চুক্তি, বেনামি চুক্তি, ট্রাস্ট আইন, অস্পষ্ট মালিক, প্রকৃত মালিক, প্রাক-খালি, ট্রেজারি শেয়ার, প্রথম প্রত্যাখ্যানের অধিকার, ভোটাধিকার, বিকল্প, সংরক্ষণকারী, জেলটিন, চুন, আলকালি  কুপন বন্ড, জিরো কুপন বন্ড, প্রাইজ বন্ড, বিল অফ এক্সচেঞ্জ, ম্যাচুরিটি, ডিসকাউন্টিং, ফ্যাক্টরিং কোম্পানি, বাজেয়াপ্ত করা, পেনশন, প্রসপেক্টাস, ইস্যুড ক্যাপিটাল, সাবস্ক্রিপশন, স্টক এক্সচেঞ্জ, ফরোয়ার্ড সেলস, স্পট সেলস, ডেলিভারি, বাই ইন, ডেলিভারি অর্ডার, স্টপেল  , ইনকাম ট্যাক্স, উইথহোল্ডিং ট্যাক্স, ব্যাঙ্ক ট্রান্সফার, কারেন্ট অ্যাকাউন্ট, চেক, বেয়ারার চেক, ব্যাঙ্ক ড্রাফট বা ক্যাশিয়ার চেক, ব্যক্তিগত চেক, সার্টিফাইড চেক, প্রদেয়, ক্রেডিট কার্ড, ডেবিট কার্ড, চার্জ কার্ড, গ্রেস পিরিয়ড, সাসপেন্স কন্ডিশন, রেজোলিউট কন্ডিশন,  বর্ধিত ওয়ারেন্টি, প্রতিযোগিতার উপর সংযম, উপকারী মালিকানা, ভাড়া ক্রয়, অর্থায়ন লিজ, নির্মাণ, পরিচালনা এবং স্থানান্তর, ফরেক্স ট্রেডিং ইত্যাদি বিষয়ে আলোচনা করেছেন।  আরও দেখুন  তাকি উসমানির গ্রন্থপঞ্জি তথ্যসূত্র উদ্ধৃতি   গ্রন্থপঞ্জি          বহিঃসংযোগ পূর্ণাঙ্গ ফিকহুল বুয়ু  বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:২০১৪-এর বই বিষয়শ্রেণী:তাকি উসমানির বই বিষয়শ্রেণী:আরবি ভাষার বই বিষয়শ্রেণী:ইসলামি সাহিত্য বিষয়শ্রেণী:সুন্নি সাহিত্য বিষয়শ্রেণী:ইসলামি অর্থনীতি
হিজ নিউ জব (ইংরেজি: His New Job; বাংলা: তার নতুন চাকরি) হল চার্লি চ্যাপলিন পরিচালিত ১৯১৫ সালের মার্কিন হাস্যরসাত্মক নির্বাক চলচ্চিত্র। চলচ্চিত্রের নামটি দিয়ে এটাও বুঝানো হচ্ছে যে কিস্টোন স্টুডিওজ ত্যাগ করার পর এসানে স্টুডিওজের হয়ে চ্যাপলিনের প্রথম চলচ্চিত্র। এটি এসানের শিকাগো স্টুডিওতে নির্মিত চ্যাপলিনের একমাত্র চলচ্চিত্র। তিনি শিকাগো স্টুডিওর পরিবেশ পছন্দ করেন নি এবং পরে তিনি ক্যালিফোর্নিয়ার স্টুডিওতে চলে যান। ছবিটি যৌথভাবে রচনা করেন চ্যাপলিন ও লুভেলা পারসন্স।  কাহিনী সংক্ষেপ চলচ্চিত্রের একজন অভিনেতা না আসায় অতিরিক্ত শিল্পী চার্লি তার স্থলে অভিনয়ের সুযোগ পান। স্টুডিও প্রধানের কক্ষের বাইরে অনেকটা সময় অপেক্ষার পর তিনি তার সাথে আলোচনা সাপেক্ষের অভিনয়ের অনুমতি পান। অভিনয় করতে গিয়ে তিনি পুরো কাজ নষ্ট করেন এবং দুর্ঘটনা বশত চলচ্চিত্রের সেটও ধ্বংস করে ফেলেন।  কুশীলব thumbnail|বাম|পূর্ণ চলচ্চিত্র  চার্লি চ্যাপলিন − চলচ্চিত্রের অতিরিক্ত শিল্পী  বেন টার্পিন − চলচ্চিত্রের অতিরিক্ত শিল্পী  শার্লট মিনিউ − চলচ্চিত্রের অতিরিক্ত শিল্পী  লিও হোয়াইট − অভিনেতা  রবার্ট বোল্ডার − স্টুডিও প্রধান  চার্লস জে. স্টাইন − পরিচালক  আর্থার ডব্লিউ. বেটস − কাঠমিস্ত্রী  জেস রবিন্স − ক্যামেরাম্যান  গ্লোরিয়া সোয়ানসন − স্টেনোগ্রাফার  বাড জেমিসন - অ-সময়ানুবর্তী তারকা  বিলি আর্মস্ট্রং - অতিরিক্ত শিল্পী  নির্মাণ চলচ্চিত্রটি ১৯১৫ সালের জানুয়ারি মাসের প্রচণ্ড শীতের মধ্যে এসানের শিকাগো স্টুডিওতে চিত্রায়িত হয়। চ্যাপলিন এই শহরের আবহাওয়া কারণে আপত্তি জানান এবং তার কলাকুশলীদের নিয়ে এসানের দক্ষিণ ক্যালিফোর্নিয়ায় চলে যান।  সংরক্ষণ চলচ্চিত্রটির একটি মুদ্রণ জর্জ ইস্টম্যান হাউজে সংরক্ষিত রয়েছে এবং বর্তমানে তা পাবলিক ডোমেইনেও পাওয়া যাচ্ছে।  তথ্যসূত্র  বহিঃসংযোগ         বিষয়শ্রেণী:১৯১৫-এর চলচ্চিত্র বিষয়শ্রেণী:১৯১০-এর দশকের হাস্যরসাত্মক চলচ্চিত্র বিষয়শ্রেণী:১৯১০-এর দশকের স্বল্পদৈর্ঘ্য চলচ্চিত্র বিষয়শ্রেণী:এসানে স্টুডিওজের চলচ্চিত্র বিষয়শ্রেণী:চলচ্চিত্রনির্মাণ সম্পর্কে চলচ্চিত্র বিষয়শ্রেণী:চার্লি চ্যাপলিন পরিচালিত স্বল্পদৈর্ঘ্য চলচ্চিত্র বিষয়শ্রেণী:চার্লি চ্যাপলিনের চিত্রনাট্য বিষয়শ্রেণী:মার্কিন চলচ্চিত্র বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:মার্কিন হাস্যরসাত্মক চলচ্চিত্র বিষয়শ্রেণী:শিকাগোয় ধারণকৃত চলচ্চিত্র
ওয়াইআইএফওয়াই টরেন্টস বা ওয়াইটিএস ছিল একটি পিয়ার-টু-পিয়ার প্রদানকারী গ্রুপ যা বিটটরেন্টের মাধ্যমে বিনামূল্যে ডাউনলোড হিসাবে বিপুল সংখ্যক চলচ্চিত্র বিতরণের জন্য পরিচিত (মেধাস্বত্ব লঙ্ঘন দেখুন)। ওয়াইআইএফওয়াই-এর বিতরণগুলো এইচডি ভিডিওকে একটি ছোট ফাইল আকারে তাদের সামঞ্জস্যপূর্ণ গুণমানের মাধ্যমে চিহ্নিত করা হয়েছিল, যা অনেক ডাউনলোডকারীদের আকৃষ্ট করেছিল।  ২০১৫ সালে আমেরিকার মোশন পিকচার অ্যাসোসিয়েশন (এমপিএএ) দ্বারা আসল ওয়াইআইএফওয়াই/ওয়াইটিএস ওয়েবসাইটটি বন্ধ করা হয়েছিল; যদিও, ওয়াইআইএফওয়াই/ওয়াইটিএস ব্র্যান্ডের অনুকরণ করা অসংখ্য ওয়েবসাইট এখনও উল্লেখযোগ্য পরিমাণে ওয়েব ট্রাফিক পায়।" ওয়াইআইএফওয়াই" ওয়েবসাইটটির নাম নিউজিল্যান্ডের প্রতিষ্ঠাতা, Yiftach Swery-এর নাম থেকে নেওয়া হয়েছে।   ইতিহাস  ওয়াইআইএফওয়াই টরেন্টস ২০১০ সালে যিফাটাছ সুয়ারি দ্বারা প্রতিষ্ঠিত হয়েছিল যখন তিনি ওয়াইকাটো বিশ্ববিদ্যালয়ে কম্পিউটার বিজ্ঞানে অধ্য়ায়নরত ছিলেন। যিফাটাছ হলেন একজন অ্যাপ উন্নয়নকারী, ওয়েব_উন্নয়নকারী এবং অকল্যাণ্ড, নিউজিল্যান্ডের তীরন্দাজ চ্যাম্পিয়ন। ২০১১ সালের আগস্টে, ওয়াইআইএফওয়াই ব্র্যান্ডটি একটি অফিসিয়াল ওয়াইআইএফওয়াই টরেন্টস ওয়েবসাইট চালু করার জন্য পর্যাপ্ত ওয়েব ট্রাফিক অর্জন করেছিল, যদিও অবশেষে এটি যুক্তরাজ্য কর্তৃপক্ষ দ্বারা অবরুদ্ধ করা হয়েছিল। এই নিষেধাজ্ঞাকে উপেক্ষা করে ব্যবহারকারীদের জন্য একটি ব্যাকআপ ওয়েবসাইট yify-torrents.im চালু করা হয়েছিল।   আরও দেখুন   দ্য পাইরেট বে   তথ্যসূত্র   বিষয়শ্রেণী:বিটটরেন্ট বিষয়শ্রেণী:২০১১-এ প্রতিষ্ঠিত ইন্টারনেট সম্পত্তি বিষয়শ্রেণী:২০১৫-এ বিলুপ্ত ইন্টারনেট সম্পত্তি